CELEX: 22008D0001
Language: mt
Date: 2008-02-01 00:00:00
Title: Deċiżjoni tal-Kumitat Konġunt taż-ŻEE Nru 1/2008 ta' l- 1 ta' Frar 2008 li temenda l-Anness I (Materji veterinarji u fitosanitarji) u l-Anness II (Regolamenti tekniċi, standard, ittestjar u ċertifikazzjoni) għall-Ftehim taż-ŻEE

12.6.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 154/1
               
            DEĊIŻJONI TAL-KUMITAT KONĠUNT TAŻ-ŻEE
      Nru 1/2008
      ta' l-1 ta' Frar 2008
      li temenda l-Anness I (Materji veterinarji u fitosanitarji) u l-Anness II (Regolamenti tekniċi, standard, ittestjar u ċertifikazzjoni) għall-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 152/2007 tas-7 ta' Diċembru 2007 (1).
               
            
                  (2)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 154/2007 tas-7 ta' Diċembru 2007 (2).
               
            
                  (3)
               
               
                  Ir-Regolament tal-Kummissjoni (KE) Nru 1882/2006 tad-19 ta’ Diċembru 2006 li jistabbilixxi l-metodi tat-teħid ta' kampjuni u l-metodi ta’ analiżi għall-kontroll uffiċjali tal-livelli ta’ nitrati fl-oġġetti ta’ l-ikel (3) għandu jiġi inkluż fil-Ftehim.
               
            
                  (4)
               
               
                  Ir-Regolament tal-Kummissjoni (KE) Nru 333/2007 tat-28 ta' Marzu 2007 li jistabbilixxi l-metodi ta' teħid ta' kampjuni u analiżi għall-kontroll uffiċjali ta' livelli ta' ċomb, kadmju, merkurju, landa inorganika, 3-MCPD u benzo(a)pyrene fl-oġġetti ta' l-ikel (4) għandu jiġi nkorporat fil-Ftehim.
               
            
                  (5)
               
               
                  Id-Deċiżjoni tal-Kummissjoni 2007/363/KE tal-21 ta’ Mejju 2007 dwar linji ta’ gwida li jgħinu lill-Istati Membri jħejju l-pjan ta’ kontroll waħdieni integrat multiannwali nazzjonali previst fir-Regolament (KE) Nru 882/2004 tal-Parlament Ewropew u tal-Kunsill (5) għandu jiġi nkorporat fil-Ftehim.
               
            
                  (6)
               
               
                  Ir-Regolament (KE) Nru 333/2007 jirrevoka d-Direttivi tal-Kummissjoni 2001/22/KE (6), 2004/16/KE (7) u 2005/10/KE (8), li huma inklużi fil-Ftehim u li għalhekk se jiġu rrevokati taħt il-Ftehim.
               
            
                  (7)
               
               
                  Din id-deċiżjoni m'għandhiex tapplika għal Liechtenstein,
               
            
                  (8)
               
               
                  Fir-rigward ta'l-Kapitolu I ta' l-Anness I, din id-Deċiżjoni għandha tapplika għall-Iżlanda bil-perjodu tranżitorju speċifikat fil-paragrafu 2 tal-Parti Introduttorja tal-Kapitoli 1 ta' Anness 1 għall-oqsma li ma kinux japplikaw għall-Iżlanda qabel ma ġie rivedut dan il-Kapitolu mid-Deċiżjoni tal-Kumitat Konġunt taż-ŻEE Nru 133/2007 tas-26 ta' Ottubru 2007,
               
            IDDEĊIEDA DAN LI ĠEJ:
      Artikolu 1
      L-Anness I tal-Ftehim għandu jiġi emendat kif ġej:
      
                  1.
               
               
                  Il-punt li ġej għandu jiġi inkluż wara l-punt 138 (id-Deċiżjoni tal-Kummissjoni 2007/142/KE) fil-Parti 1.2 ta' Kapitlu I:
                  
                              “139.
                           
                           
                              
                                 32007 D 0363: Id-Deċiżjoni tal-Kummissjoni 2007/363/KE tal-21 ta’ Mejju 2007 dwar linji ta’ gwida li jgħinu lill-Istati Membri jħejju l-pjan ta’ kontroll waħdieni integrat multiannwali nazzjonali previst fir-Regolament (KE) Nru 882/2004 tal-Parlament Ewropew u tal-Kunsill (ĠU L 138, 30.5.2007, p. 24).”
                           
                        
            
                  2.
               
               
                  Il-punt li ġej għandu jiġi miżjud wara l-punt 31m (Regolament (KE) Nru 183/2005 tal-Parlament Ewropew u tal-Kunsill) ta' Kapitlu II:
                  
                              “31n.
                           
                           
                              
                                 32007 D 0363: Id-Deċiżjoni tal-Kummissjoni 2007/363/KE tal-21 ta’ Mejju 2007 dwar linji ta’ gwida li jgħinu lill-Istati Membri jħejju l-pjan ta’ kontroll waħdieni integrat multiannwali nazzjonali previst fir-Regolament (KE) Nru 882/2004 tal-Parlament Ewropew u tal-Kunsill (ĠU L 138, 30.5.2007, p. 24).”
                           
                        
            Artikolu 2
      L-Anness II tal-Ftehim għandu jiġi emendat kif ġej:
      
                  1.
               
               
                  Il-punt li ġej għandu jidħol wara l-punt 54zzzn (ir-Regolament tal- Kummissjoni (KE) Nru 1883/2006) ta' Kapitlu XII:
                  
                              “54zzzo.
                           
                           
                              
                                 32006 R 1882: Ir-Regolament tal-Kummissjoni (KE) Nru 1882/2006 tad-19 ta’ Diċembru 2006 li jistabbilixxi l-metodi tat-teħid ta' kampjuni u l-metodi ta’ analiżi għall-kontroll uffiċjali tal-livelli ta’ nitrati fl-oġġetti ta’ l-ikel (ĠU L 364, 20.12.2006, p. 25).
                           
                        
                              54zzzp.
                           
                           
                              
                                 32007 R 0333: Ir-Regolament tal-Kummissjoni (KE) Nru 333/2007 tat-28 ta' Marzu 2007 li jistabbilixxi l-metodi ta' teħid ta' kampjuni u analiżi għall-kontroll uffiċjali ta' livelli ta' ċomb, kadmju, merkurju, landa inorganika, 3-MCPD u benzo(a)pyrene fl-oġġetti ta' l-ikel (ĠU L 88, 29.3.2007, p. 29).
                           
                        
                              54zzzq.
                           
                           
                              
                                 32007 D 0363: Id-Deċiżjoni tal-Kummissjoni 2007/363/KE tal-21 ta’ Mejju 2007 dwar linji ta’ gwida li jgħinu lill-Istati Membri jħejju l-pjan ta’ kontroll waħdieni integrat multiannwali nazzjonali previst fir-Regolament (KE) Nru 882/2004 tal-Parlament Ewropew u tal-Kunsill (ĠU L 138, 30.5.2007, p. 24).”
                           
                        
            
                  2.
               
               
                  It-test tal-punti 54zj (Direttiva tal-Kummissjoni 2001/22/KE), 54zzn (Direttiva tal-Kummissjoni 2004/16/KE) u 54zzs (Direttiva tal-Kummissjoni 2005/10/KE) tal-Kapitlu XII għandhom jiġu mħassra.
               
            Artikolu 3
      It-testi tar-Regolamenti (KE) Nru 1882/2006 u 333/2007 u d-Deċiżjoni 2007/363/KE, fil-lingwa Iżlandiża u dik Norveġiża, li għandhom ikunu ppubblikati fis-Suppliment taż-ŻEE mal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ fit-2 ta' Frar 2008, bil-kundizzjoni li n-notifikazzjonijiet kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*) jew fil-jum tad-dħul fis-seħħ tad-Deċiżjoni fil-Kumitat Konġunt taż-ŻEE Nru 137/2007 tas-26 t'Ottubru 2007, liema minnhom ikun l-aktar tard.
      Artikolu 5
      Din id-Deċiżjoni għandha tkun ippublikata fis-Sezzjoni ŻEE ta', u fis-Suppliment ŻEE ta', il-Ġurnal Uffiċjali ta' l-Unjoni Ewropea.
      
         Magħmul fi Brussell, 1 ta’ Frar 2008.
         
            
               Għall-Kumitat Konġunt ŻEE
            
            
               Il-President
            
            Alan SEATTER
         
      
      
         (1)  ĠU L 124, 8.5.2008, p. 11.
      
         (2)  ĠU L 124, 8.5.2008, p. 15.
      
         (3)  ĠU L 364, 20.12.2006, p. 25.
      
         (4)  ĠU L 88, 29.3.2007, p. 29.
      
         (5)  ĠU L 138, 30.5.2007, p. 24.
      
         (6)  ĠU L 77, 16.3.2001, p. 14.
      
         (7)  ĠU L 42, 13.2.2004, p. 16.
      
         (8)  ĠU L 34, 8.2.2005, p. 15.
      
         (*)  Ebda obbligi kostituzzjonali m'huma indikati.